text: O pasifafaeday ko dipong no loma’ay a ’alolil a matiya o kaysing, o nano dita’ a nisanga’an, palamlamen to rengos, ’akaway no semot, mikilim caira to masengeray a dita’, ngetef han i ngoyos a misakimo’od, o loma’ay a ’alolil pisanga’ to cecay a dipong ira ko 200 tangasa 300 a kimooday dita’, o laloma’ o opih ko kalosaksak, komaingay a hana a lalosidan. Itini ira ko sasowalen, o Congko a tamdaw limelaen to “Yinwo (燕窩)” a kakaenen, oya nano ngalay mikafitay i dipong no ’alolil, nanoya awaay ko todong to nano dipong no ’alolil.